Sandoyggin er landbúnaðaroyggj. Bóndagarðarnir heima á Sandi eru 6 í tali: í Skemmuni, Uttastova, Miðstova, í Beitinum, undir Skarði og á Klettum. Men Sands kommuna hevur eisini annað at bjóða innan vinnuøkið. Við Nípuveg og á Ravnaskúta eru øki løgd út til vinnu, og prísurin er ógvuliga sámuligur, úr 35 til 75 kr. Fyri fermeturin. Gamli handilin á Grótteigum, sum Fornminnifelagið nú eigur. Handlar: Matvøruhandlarnir eru 2: Handil v. Elinborg Simonsen og Eldhús. Ellubitin selur tógv og barnaklæði og hevur Vodafoneavgreiðslu. Rólant Vidtfeldt hevur umframt VVS-tænastu eisini gávu- og hvítvøruhandil. Hárfríðkanarstovurnar eru tvær: Hjá Astrid og hjá Ketty. Tveir bilaverkstaðir við olju- og bensinsølu eru: Effo v. Karl Vidtfeldt og Magn v. Finnleif Fagradal. Báðar støðirnar hava eisini allar kioskvørur at selja. Skúlabarnaflutninginum í oynni taka Karl Vidtfeldt og Finnleif Fagradal sær eisini av. AP/F Finnleif Fagradal tekur sær eisini av útgrevstri og projektering.